hotchpotch/miracl-hf-unified huggingface dataset:
नरतुरंग तारामंडल
नरतुरंग (संस्कृत अर्थ: नर और घोड़े का मिश्रण) या सॅन्टौरस खगोलीय गोले के दक्षिणी भाग में स्थित एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुराने यूनानी ग्रंथों में इसे एक आधे आदमी और आधे घोड़े के शरीर वाले प्राणी के रूप में दर्शाया जाता था। पृथ्वी से सूरज के बाद सबसे नज़दीकी तारा, मित्रक (अल्फ़ा सॅन्टौरी) इसी तारामंडल में स्थित है।
अंग्रेज़ी में नरतुरंग तारामंडल को "सॅन्टौरस कॉन्स्टॅलेशन" (Centaurus constellation) कहा जाता है।
नरतुरंग तारामंडल में ६९ तारे हैं जिन्हें बायर नाम दिए जा चुके हैं। इनमें से १३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इसी तारामंडल में मित्रक (अल्फ़ा सॅन्टौरी) है जो दरअसल एक तीन तारों का गुट है, जिनमें से एक प्रोक्सिमा सॅन्टौरी सूरज का सब से समीपी पड़ौसी तारा है। नरतुरंग तारामंडल में कुछ अन्य दिलचस्प खगोलीय वस्तुएँ भी हैं -
सबसे रोशन तारों की सूची
किसी तारे की चमक उसकी अपने भीतरी चमक, उसकी पृथ्वी से दूरी और कुछ अन्य परिस्थितियों पर निर्भर करती है। किसी तारे के निहित चमकीलेपन को "निरपेक्ष कान्तिमान" कहते हैं जबकि पृथ्वी से देखे गए उसके चमकीलेपन को "सापेक्ष कान्तिमान" कहते हैं। खगोलीय वस्तुओं की चमक को मैग्निट्यूड में मापा जाता है - ध्यान रहे के यह मैग्निट्यूड जितना कम होता है सितारा उतना ही ज़्यादा रोशन होता है।
दूरबीन के आविष्कार के बाद ज्ञात हुआ कि बहुत से तारे जो बिना दूरबीन के पृथ्वी से एक लगते थे वास्तव में बहु तारा या द्वितारा मंडल थे। कुछ तारों के बारे में अभी भी ठीक से ज्ञात नहीं है कि वे अकेले हैं या किसी साथी या साथियों के साथ देखें जा रहें हैं। जहाँ तक संभव है यह सूची अकेले तारों को ही दर्ज करती है (अर्थात द्वितारा या बहु-तारा मंडलों में से केवल अधिक रोशन तारे को)। यह संभव है कि अन्य सूचियाँ अकेले और एक से अधिक तारों को मिलाकर तारों को सूची पर अलग स्थानों पर रखें। एक अन्य बात भी ध्यान रखने योग्य है कि तारों की चमक को मापने वाले यंत्र (फ़ोटोमीटर) समय के साथ बेहतर होते चले जा रहें हैं। बहुत से तारों का पृथ्वी से देखी जाने वाली रोशनी का स्तर (सापेक्ष कान्तिमान) एक-दूसरे के समीप है। जैसे-जैसे माप में सुधार होगा, सूची में इनके स्थान में कुछ उतार-चढ़ाव संभव है।
पृथ्वी से देखे जाने वाले सब से चमकीले तारे इस प्रकार हैं -
हीनश्वान तारामंडल
हीनश्वान (संस्कृत अर्थ: छोटा कुत्ता) या कैनिस माइनर एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। पुरानी खगोलशास्त्रिय पुस्तकों में इसे और महाश्वान तारामंडल को अक्सर शिकारी तारामंडल के शिकारी के पीछे चलते हुए दो कुत्तों के रूप में दर्शाया जाता था। रात के आसमान का सातवा सब से रोशन तारा, प्रोसीयन, भी इसमें शामिल है।
अंग्रेज़ी में हीनश्वान तारामंडल को "कैनिस माइनर कॉन्स्टॅलेशन" (Canis Minor constellation) कहा जाता है। फ़ारसी में इसे "सग कूचक" (, अर्थ: छोटा कुत्ता) कहा जाता है। अरबी में इसे "अल-कल्ब अल-असग़र" () कहा जाता है।
प्रस्वा तारा
प्रस्वा या प्रोसीयन, जिसका बायर नाम "अल्फ़ा कैनिस माइनौरिस" (α Canis Minoris या α CMi) है, हीनश्वान तारामंडल का सब से रोशन तारा है और पृथ्वी से दिखने वाले तारों में से सातवा सब से रोशन तारा है। बिना दूरबीन के आँखों से यह एक तारा लगता है पर दरअसल द्वितारा है, जिनमें से एक "प्रस्वा ए" नाम का सफ़ेद मुख्य अनुक्रम तारा है जिसकी श्रेणी F5 VI-V है और दूसरा "प्रस्वा बी" नामक धुंधला-सा सफ़ेद बौना तारा है जिसकी श्रेणी DA है। वैसे तो प्रस्वा कोई ख़ास चमक (निरपेक्ष कान्तिमान) नहीं रखता लेकिन पृथ्वी के पास होने से ज़्यादा रोशन लगता है। यह पृथ्वी से ११.४१ प्रकाश-वर्ष दूर है।
भारतीय नक्षत्रों में प्रस्वा पुनर्वसु नक्षत्र का भाग माना जाता था, लेकिन उस नक्षत्र में और भी तारे शामिल हैं।
प्रस्वा को अंग्रेज़ी में "प्रोसीयन" (Procyon) कहते हैं। इसका मूल यूनानी भाषा का "प्रोकूओन" (προκύον) है, जिसका मतलब है "कुत्ते से पहले"। यह आकाश में व्याध तारे से आगे चलता है और व्याध को "कुत्ता तारा" (Dog star) भी कहा जाता है। अरबी भाषा में प्रस्वा को "अश-शीरा अश-शामिया" () कहा जाता है जिसका अर्थ है "शाम (सीरिया) का निशान"। सीरिया अरबी क्षेत्र में उत्तर की ओर पड़ता है और प्रस्वा भी व्याध तारे से उत्तर की ओर नज़र आता है।
"प्रस्वा ए" को अंग्रेज़ी में "प्रोसीयन ए" (Procyon A) और "प्रस्वा बी" को "प्रोसीयन बी" (Procyon B) लिखा जाता है।
प्रस्वा ए का सतही तापमान ६,५३० कैल्विन है जिस से वह सफ़ेद लगता है। अपनी श्रेणी के हिसाब से इसमें रोशनी अधिक है, जिससे यह शक़ होता है के शायद यह एक उपदानव तारा है। इसका व्यास (डायामीटर) सूरज के व्यास से लगभग दुगना, द्रव्यमान सौर द्रव्यमान का १.४ गुना और रौशनी सूरज से ७.५ गुना है। माना जाता है के १-१० करोड़ साल के अन्दर यह फूलना शुरू हो जाएगा और अपने वर्तमान आकार से ८०-१५० गुना बड़ा होगा।
प्रस्वा बी का द्रव्यमान सूरज का ०.६ गुना है, यानि आधे से ज़रा अधिक। इसका अनुमानित सतही तापमान ७,७४० कैल्विन है।
कराइना तारामंडल
कराइना खगोलीय गोले के दक्षिणी भाग में दिखने वाला एक तारामंडल है। यह कभी आरगो नौका तारामंडल में शामिल होता था लेकिन अब वह तारामंडल तीन हिस्सों में बाँट दिया गया है। रात के आसमान का दूसरा सब से रोशन तारा, अगस्ति, इसमें शामिल है।
अंग्रेज़ी में कराइना तारामंडल को "करैना कॉन्स्टॅलेशन" (Carina constellation) लिखा जाता है। कराइना लातिनी भाषा का लफ़्ज़ है और इसका अर्थ है "किश्ती का पेंदा (यानि आधार)"। फ़ारसी में इसे "शाहतख़्ता" () और अरबी में इसे "अल-क़ायदा" कहा जाता है - इन दोनों का अर्थ "आधार" ही होता है।
रात्री के आकाश में आकाशगंगा (हमारी गैलेक्सी) का फैलाव इस तारामंडल से गुज़रता है इसलिए इसमें बहुत से खुले तारागुच्छ देखे जा सकते हैं। हर साल आकाश में कराइना के क्षेत्र में एटा कैरिनिड्स नाम की उल्कापिंडों की बौछारें देखी जा सकती हैं जो सब से ज़्यादा जनवरी २१ के आसपास होती हैं।
कराइना दक्षिणी आकाश है जो दक्षिण खगोलीय ध्रुव के बहुत निकट है जो इसे दक्षिणी गोलार्द्ध पर कभी अस्त (परिध्रुविय) नहीं होता है।
अगस्ति तारा
अगस्ति या कनोपस (Canopus) कराइना तारामंडल का सबसे रोशन तारा है और और पृथ्वी से दिखने वाले तारों में से दूसरा सब से रोशन तारा है। यह F श्रेणी का तारा है और इसका रंग सफ़ेद या पीला-सफ़ेद है। इसका पृथ्वी से प्रतीत होने वाले चमकीलापन (यानि "सापेक्ष कान्तिमान") -०.७२ मैग्निट्यूड है जबकि इसका अंदरूनी चमकीलापन (यानि "निरपेक्ष कान्तिमान") -५.५३ मापा जाता है। यह पृथ्वी से लगभग ३१० प्रकाश-वर्ष की दूरी पर है।
अगस्ति को अंग्रेज़ी में "कनोपस" (Canopus) और अरबी और फ़ारसी में "सोहेल" (سهیل) कहते हैं।
अगस्ति एक दानव तारा है। इसका द्रव्यमान (मास) हमारे सूरज के द्रव्यमान का ८.५ गुना है और इसका व्यास (डायामीटर) सौर व्यास का ६५ गुना है। इसका सतही तापमान ७,३५० कैल्विन है। इसकी रोशनी भयंकर है - हमारे सूरज से १३,६०० गुना अधिक।
बहुवार
बहुवार या लसोड़ा (Cordia myxa) एक वृक्ष है जो भारतीय उपमहाद्वीप, चीन एवं विश्व के अनेक भागों में पाया जाता है। इसे हिन्दी में 'गोंदी' और 'निसोरा' भी कहते हैं। संस्कृत में 'श्लेषमातक' कहते हैं। इसके फल सुपारी के बराबर होते हैं। कच्चा लसोड़ा का साग और आचार भी बनाया जाता है। पके हुए लसोड़े मीठे होते हैं तथा इसके अन्दर गोंद की तरह चिकना और मीठा रस होता है, जो शरीर को मोटा बनाता है।
लसोड़े के पेड़ बहुत बड़े होते हैं इसके पत्ते चिकने होते हैं। दक्षिण, गुजरात और राजपूताना में लोग पान की जगह लसोड़े का उपयोग कर लेते हैं। लसोड़ा में पान की तरह ही स्वाद होता है। इसके पेड़ की तीन से चार जातियां होती है पर मुख्य दो हैं जिन्हें लमेड़ा और लसोड़ा कहते हैं। छोटे और बड़े लसोडे़ के नाम से भी यह काफी प्रसिद्ध है। लसोड़ा की लकड़ी बड़ी चिकनी और मजबूत होती है। इमारती काम के लिए इसके तख्ते बनाये जाते हैं और बन्दूक के कुन्दे में भी इसका प्रयोग होता है। इसके साथ ही अन्य कई उपयोगी वस्तुएं बनायी जाती हैं।
दूसरी सीता (1974 फ़िल्म)
दूसरी सीता (अंग्रेजी: Second Sita) 1974 में बनी हिन्दी फिल्म है|
सिम्बाद
सिम्बाद (अंग्रेज़ी: SIMBAD) हमारे सौर मंडल के बाहर पायी गयी खगोलीय वस्तुओं का एक कोष है। इसकी देख-रेख फ्रांस में स्थित "स्त्रासबूर्ग खगोलीय जानकारी केंद्र" (Centre de données astronomiques de Strasbourg) करता है। १४ जून २००७ तक इस कोष में ३८,२४,१९५ वस्तुएँ दर्ज थीं जिनके लिए १,१२,००,७९५ नाम भी दर्ज थे। इस केंद्र के योगदान को पहचानते हुए एक क्षुद्रग्रह का नाम इसके ऊपर "४६९२ सिम्बाद" रखा गया।
सिम्बाद (SIMBAD) का पूरा रूप "Set of Identifications, Measurements, and Bibliography for Astronomical Data" है, यानि "खगोलीय जानकारी के लिए पहचान, माप और सन्दर्भों का कोष"।
लोलक घड़ी
लोलक घड़ी (pendulum clock) वह घड़ी है जिसमें समय प्रदर्शित करने वाली प्रणाली का चालन एक लोलक की सहायता से होता है। इसका आविष्कार सन १६५६ में क्रिश्चियन हाइगेंस ने किया था। तब से आरम्भ करके लगभग १९३० तक यह संसार की सर्वाधिक शुद्ध समयदर्शी तंत्र था। आजकल इन्हें सजावटी सामान एवं पुरातन सामान के रूप में प्रयोग किया जाता है।
लोलक घड़ी वस्तुतः एक अनुनादी युक्ति है जो अपनी लम्बाई के अनुसार एक निश्चित दर से दोलन करती है तथा किसी अन्य दर से दोलन का विरोध करती है। किन्तु यह स्थिर अवस्था में कार्य करने के लिये ही उपयुक्त है। किसी गतिशील एवं त्वरित होने वाली चीज में यह सही समय नहीं बता पायेगी। लोलक घड़ियां गर्मियों में सुसत हो जाती है क्यूंकि लोलाक की लम्बाई बढ़ जाती हैं जिससे इकाई दोलन में लगा हुआ समय बढ जाता हैं
अनोखा (1975 फ़िल्म)
अनोखा 1975 में बनी हिन्दी फिल्म है।
चितरा
चितरा झारखंड के देवघर जिले का ऐक छोटा स्थान है | यह देवघर जिले का ऐक मात्र औद्योगिक प्रतिष्ठान है, जो अपने उच्च स्तरिय कोयले के लिऐ देवघर ही नहिं अपितु स्मपुर्ण झारखंड ओर बिहार में ख्याति प्राप्त है|चितरा को राजा चित्रसेन का राज्य माना जाता है ,जिनकी तीन रानियां थी । माना जाता है कि राजा ने अपनी रानियों के स्नान के लिए तीन सरोवर का निर्माण करवाया था जो "तीनसतनिया"के नाम से आज भी मौजूद है । चितरा मे ज्येष्ठ मास मे नौ दिनों का महायज्ञ होता है, जिसमे देश के विभिन्न भागो से आए कलाकार अपना कार्यक्रम प्रस्तुत करते है ।चितरा के दर्शनीय स्थलों मे दुखिया बाबा मंदिर, मां दुर्गा मंदिर, बजरंगबली मन्दिर और राधाकृष्ण मन्दिर आदि भव्य मंदिर स्थित है ।चितरा वास्तव मे चितरा कोलियरी के नाम से मशहूर है ।
कागजी नींबू
कागजी नींबू (Citrus aurantifolia) नींबू जाति का खट्टा फल है। इसके फल 2.5–5 सेमी व्यास वाले हरे या पीले (पकने पर) होते हैं। इसका पौधा ५ मीटर तक लम्बा होता है जिसमें कांटे भी होते हैं।
मध्य प्रदेश के पेड़-पौधे
मध्य प्रदेश में वनस्पतियों की विविधता है।
स्रोतास्विनी तारामंडल
स्रोतास्विनी (संस्कृत अर्थ: नहर, नदी या प्रवाह) या इरिडनस (Eridanus constellation) एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था।
अंग्रेज़ी में स्रोतास्विनी तारामंडल को "इरिडनस कॉन्स्टॅलेशन" (Eridanus constellation) कहा जाता है, जो यूनानी भाषा में आधुनिक पो नामक नदी का नाम था। अरबी में इसे "अल-नहर" () कहा जाता है।
स्रोतास्विनी तारामंडल में बायर नाम वाले ८७ तारे हैं, जिसमें से ७ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल में दो दिलचस्प तारे हैं -
ब्रह्माण्ड के जिन बड़े इलाक़ों में कोई आकाशगंगा नहीं होती उन्हें "रिक्ति" (वोइड) कहा जाता है। इरिडनस महारिक्ति सन् २००७ तक मिली सब से बड़ी ज्ञात रिक्ति है और इसका व्यास एक अरब प्रकाश-वर्ष है। इसकी उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।
गैलेक्सियों के रेशे
खगोलशास्त्र में गैलेक्सियों के रेशे या महान दीवारें ब्रह्माण्ड की सारी वस्तुओं में सब से बड़े ज्ञात ढाँचे होते हैं। यह बहुत ही बड़े रेशेदार ढाँचे होते हैं जिनमें हर रेशे की लम्बाई आम तौर पर १५ से २५ करोड़ प्रकाश वर्ष होती है। इन रेशों में गैलेक्सियाँ होती हैं जो एक-दूसरे से गुरुत्वाकर्षण से बंधी होती हैं। इन रेशों के बीच में ख़ाली स्थान होता है, जिन्हें रिक्तियाँ कहते हैं। रेशों के अन्दर वह जगहे जहाँ गैलेक्सियों का घना जमावड़ा होता है "महागुच्छे" कहलाते हैं।
अंग्रेज़ी में "गैलेक्सियों के रेशों" को "गैलॅक्सी फ़िलामॅन्ट" (galaxy filament), "रिक्तियों" को "वोइड" (void) और "महागुच्छों" को "सुपरक्लस्टर" (supercluster) कहते हैं। "महान दीवारों" को "ग्रेट वाल" (great wall) कहते हैं।
रिक्ति (खगोलशास्त्र)
खगोलशास्त्र में रिक्तियाँ गैलेक्सियों के रेशों के बीच के ख़ाली स्थान होते हैं जिनमें या तो गैलेक्सियाँ होती ही नहीं या बहुत कम घनत्व में मिलती हैं। इनकी खोज सब से पहले सन् १९७८ में की गयी थी। रिक्तियाँ आम तौर से ३ से ५० करोड़ प्रकाश-वर्ष का व्यास (डायामीटर) रखती हैं। किसी बहुत बड़ी अकार की रिक्ति को महारिक्ति कहा जाता है।
अंग्रेज़ी में "गैलेक्सियों के रेशों" को "गैलॅक्सी फ़िलामॅन्ट" (galaxy filament), "रिक्तियों" को "वोइड" (void), "महारिक्तियों" को "सुपरवोइड" (supervoid) और "महागुच्छों" को "सुपरक्लस्टर" (supercluster) कहते हैं। "महान दीवारों" को "ग्रेट वाल" (great wall) कहते हैं।
भारतीय किसान संघ
भारतीय किसान संघ भरतीय किसानों का संघ है जिसका लक्ष्य भारतीय किसानों का समग्र विकास है। इसके संस्थापक दत्तोपन्त ठेंगड़ी थे।
भारतीय किसान संघ की स्थापना ४ मार्च १९७९ को राजस्थान के कोटा शहर में की गई। विलक्षण संगठन कुशलता के धनी, महान भारतीय तत्त्वचिंतक, आंतरराष्ट्रीय ख्यातिप्राप्त मजदूर नेता श्री दत्तोपंतजी ठेंगडी ने भारतीय किसानों के उत्थान हेतु इस संगठन को साकार किया। भारतीय किसान संघ की स्थापना करने के पहले उन्होंने सारे देश की यात्रा की और सभी राज्यों में बसे किसानों की स्थिति का अवलोकन किया। उनकी समस्याएँ जान ली। उसी प्रकार हर राज्य में किसानों के लिये काम कर रहे कार्यकर्ताओं से संपर्क किया। इन्हीं में से उन्होंने ६५० से अधिक प्रतिनिधियों को इकठ्ठा कर उन्हें कोटा शहर में बुलाया। वहाँ ३, ४ और ५ मार्च को एक अधिवेशन आयोजित किया गया। अतिशय गहन चर्चा के बाद किसानों और कृषि-मजदूरों के लिये व्यापक हित में राष्ट्रीय स्तर पर कार्य करनेवाली एक गैर राजकीय संघटना की जरूरत आंकी गई। किसानों के प्रतिनिधियों के इस भावना को मूर्त रूप देते हुए दत्तोपंतजी ठेंगडी ने ४ मार्च १९७९ को भारतीय किसान संघ के स्थापना की घोषणा की।
खगोलीय पार्श्व सूक्ष्मतरंगी विकिरण
खगोलशास्त्र में खगोलीय पार्श्व सूक्ष्मतरंगी विकिरण (ख॰पा॰सू॰वि॰, अंग्रेज़ी: cosmic microwave background radiation, कॉस्मिक माइक्रोवेव बैकग्राउंड रेडियेशन) उस विकिरण (रेडियेशन) को बोलते हैं जो पृथ्वी से देखे जा सकने वाले ब्रह्माण्ड में बराबर स्तर से हर और फैली हुई है। आम प्रकाश देखने वाली दूरबीन से आकाश में कुछ जगह वस्तुएँ (जैसे ग्रह, गैलेक्सियाँ, वग़ैराह) दिखाई देती हैं और अन्य जगहों पर अँधेरा। लेकिन सूक्ष्मतरंग (माइक्रोवेव) माप सकने वाले रेडिओ दूरबीन (रेडीओ टेलिस्कोप) से देखा जाए तो हर दिशा में एक हलकी सूक्ष्म्तरंगी लालिमा फैली हुई है।
वैज्ञानिक मानते हैं के यह ख॰पा॰सू॰वि॰ बिग बैंग सिद्धांत का सबूत देता है। अरबों साल पहले, जब ब्रह्माण्ड पैदा हुआ था उसके फ़ौरन बाद उसका अकार आज के मुक़ाबले में बहुत छोटा था और उसमें खौलती हुई हाइड्रोजन की प्लाज़्मा गैस फैली हुई थी। उस गैस की उर्जा से जो फ़ोटोन (प्रकाश या सूक्ष्मतरंग के कण) पैदा हुए थे वे तब से ब्रह्माण्ड में इधर-उधर घूम रहे हैं और वही हम आज ख॰पा॰सू॰वि॰ के रूप में देखते हैं।
विल्किनसन सूक्ष्मतरंग शोधयान
विल्किनसन सूक्ष्मतरंग शोधयान (अंग्रेज़ी: Wilkinson Microwave Anisotropy Probe, विल्किनसन माइक्रोवेव आइनाइसोट्रोपी प्रोब), जिसे WMAP भी कहा जाता है, एक अंतरिक्ष शोध यान है जो अंतरिक्ष में जगह-जगह झाँककर बिग बैंग धमाके से उत्पन्न हुए सूक्ष्मतरंगी विकिरण (माइक्रोवेव रेडियेशन) को मापता है।
क्वाण्टम उलझाव
प्रमात्रा यान्त्रिकी में प्रमात्रा उलझाव उस स्थिति को कहतें हैं जब दो वस्तुओं के एक-दूसरे पर कोई भौतिक प्रभाव पड़ने के बाद उनको अलग करने पर भी उन दोनों की परिस्थिति में एक प्रमात्रा सम्बन्ध रहता है। यदि एक वस्तु के किसी क्वाण्टम गुण को मापा जाए तो दूसरी वस्तु उसी क्षण उस से विपरीत गुण धारण कर लेती है। मसलन अगर दो विद्युदणुओं (ऍलॅक्ट्रोनों) में प्रमात्रा उलझाव पैदा कर के उन्हें एक-दूसरे से मीलो दूर कर दिया जाए और फिर उनमें से एक का स्पिन (घूर्णन) मापा जाए तो दूसरे का स्पिन उसी क्षण उसका विपरीत हो जाएगा। विज्ञान यह साबित कर चुका है के किसी विद्युदणु में तब तक स्पिन पक्का नहीं होता जब तक मापा जाए। इसका अर्थ यह हुआ के किसी अज्ञात प्रक्रिया के ज़रिये दूसरे विद्युदणु को ज्ञात हो जाता है के पहले का स्पिन जाँचा गया है।
अंग्रेज़ी में "प्रमात्रा यान्त्रिकी" को "क्वाण्टम मॅकैनिक्स" (quantum mechanics) और "प्रमात्रा उलझाव" को "क्वाण्टम ऍन्टैन्गलमॅन्ट" (quantum entanglement) कहते हैं।
हालाँकि प्रमात्रा उलझाव का सिद्धांत सबसे पहले अल्बर्ट आइंस्टीन ने कुछ अन्य वैज्ञानिकों के साथ मिलकर ही निकला था, फिर भी इन वस्तुओं के बीच में ऐसे जादूई से लगने वाले सम्पर्क को वह कभी भी स्वीकार नहीं कर पाए और इस सिद्धांत को ग़लत साबित करने की कोशिश में जुटे रहे। वे ग़ुस्से से प्रमात्रा उलझाव को "दूर से हो रही भूतिया हरकत" (जर्मन: spukhafte Fernwirkung, अंग्रेज़ी: spooky action at a distance) का नाम देते थे। उन्होंने अपने सापेक्षता सिद्धांत में दावा किया था के कोई भी चीज़ प्रकाश की गति से तेज़ नहीं चल सकती और इस क्षणिक सम्पर्क को वह मान नहीं पाए। उनका प्रयास असफल रहा और वैज्ञानिक प्रयोगों ने प्रमात्रा उलझाव के सिद्धांत को सही साबित कर दिया है। ध्यान रहे के इस सिद्धांत के ज़रिये कोई वस्तु एक स्थान से दूसरे स्थान नहीं भेजी जा सकती और न ही कोई सन्देश भेजा जा सकता है।
बालिका बधू (1976 फ़िल्म)
बालिका बधू (अंग्रेजी: The Young Wife) 1976 में बनी हिन्दी भाषा की फिल्म है। == परिणाम
खगोलीय ठंडा धब्बा
खगोलीय ठंडा धब्बा आकाश में एक ऐसा बड़ा स्थान है जहाँ पर सूक्ष्मतरंगी विकिरण (माइक्रोवेव रेडियेशन) बहुत कम है। अंतरिक्ष में हर दिशा में देखने पर ब्रह्माण्ड के धमाकेदार जन्म के समय में पैदा हुआ विकिरण हर जगह देखा जा सकता है और इसकी वजह से हर जगह औसतन 2.7 कैल्विन का तापमान रहता है जो आम तौर पर इस औसत से 18 माइक्रोकैल्विन (यानि 0.000018 कैल्विन) ही कम-ज़्यादा होता है। खगोलीय ठन्डे धब्बे में तापमान इस औसत से 70 माइक्रोकैल्विन कम है। वैज्ञानिकों को इसका ठीक कारण अभी ज्ञात नहीं है। इस धब्बे को अंग्रेज़ी में "सी ऍम बी कोल्ड स्पोट" (CMB cold spot) और "डब्ल्यू मैप कोल्ड स्पोट" (WMAP cold spot) भी कहा जाता है। "डब्ल्यू मैप" विल्किनसन सूक्ष्मतरंग शोधयान के अंग्रेज़ी नाम पर डाला गया है।
इस धब्बे का आकार बहुत बड़ा है और 50 करोड़ से 1 अरब प्रकाश वर्ष का व्यास (डायामीटर) रखता है। यह आकाश में स्रोतास्विनी तारामंडल के क्षेत्र में नज़र आता है जिसका अंग्रेज़ी नाम "इरिडनस तारामंडल" है। कुछ वैज्ञानिक समझते हैं के इस क्षेत्र में ठण्ड इसलिए है क्योंकि यह एक महारिक्ति है (यानि एक ख़ाली जगह)। इसलिए कभी-कभी इस धब्बे को "इरिडनस महारिक्ति" (इरिडनस सुपरवोइड) भी कहा जाता है।
खगोलीय ठंडा धब्बे की उपस्तिथि ब्रह्माण्ड की सृष्टि की वर्तमान वैज्ञानिक धारणाओं के लिए एक चुनौती है। वैज्ञानिकों ने यहाँ तक कहा है के शायद यह हमारे ब्रह्माण्ड और एक अन्य अज्ञात/अदृश्य ब्रह्माण्ड के दरमयान क्वांटम उलझाव का नतीजा है।
बिम्बिसार
बिम्बिसार (558 ईसापूर्व – 491 ईसापूर्व) मगध साम्राज्य का सम्राट था (542 ईपू से 492 ईपू तक) , उनका अन्य नाम श्रेणिक और खादिरसार भील था , वे पहले बौद्घ धर्म के अनुयाई थे , लेकिन रानी चेलना के उपदेशों से प्रभावित होकर उन्होंने जैन धर्म अपना लिया था , उन्होंने अपने राजधानी उज्जैन में स्थापित की थी । उन्होंने अंग राज्य को जीतकर अपने साम्राज्य का विस्तार किया। यही विस्तार आगे चलकर मौर्य साम्राज्य के विस्तार का भी आधार बना।
पुराणों के अनुसार बिम्बिसार को 'श्रेणिक' कहा गया है। बिम्बिसार ने मगध के यश और सम्मान को वैवाहिक संधियों और विजयों के माध्यम से काफी बढाया। उसकी एक रानी कोसल के राजा 'प्रसेनजित' की बहन थी और उसे दहेज स्वरूप काशी का १ लाख राजस्व वाला गांव मिला था। उसकी दूसरी रानी 'चेलना' थी, जो कि वैशाली के राजा चेटक की पुत्री थी। इन के अलावा बिम्बिसार की दो और रानियों का जिक्र भी मिलता है। एक ओर गणिका आम्रपाली का नाम जैन साहित्यों में मिलता है और दूसरी कुरु देश की राजकुमारी क्षेमा। बिम्बिसार ने ब्रह्मदत्त को परास्त कर अंग राज्य पर विजय प्राप्त की थी। बिम्बिसार के राज्य में ८०,००० गांव थे।
उसका प्रशासन बहुत ही उत्तम था, उसके राज्य में प्रजा सुखी थी। वह अपने कर्मचारियों पर कड़ी नजर रखता था। उसके उच्चाधिकारी 'राजभट्ट' कहलाते थे और उन्हें चार क्ष्रेणियों में रखा गया था - 'सम्बन्थक' सामान्य कार्यों को देखते थे, 'सेनानायक' सेना का कार्य देखते थे, 'वोहारिक' न्यायिक कार्य व 'महामात्त' उत्पादन कर इकट्ठा करते थे।
बौद्ध ग्रन्थ 'विनयपिटक' के अनुसार, बिम्बिसार ने अपने पुत्र अजातशत्रु को युवराज घोषित कर दिया था परन्तु अजातशत्रु ने जल्द राज्य पाने की कामना में बिम्बिसार का वध कर दिया। उसे ऐसा कृत्य करने के लिये सिद्धार्थ के चचेरे भाई 'देवदत्त' ने उकसाया था और कई षड्यन्त्र रचा था।
जैनियों के ग्रन्थ 'आवश्यक सूत्र' के अनुसार, जल्द राज्य पाने की चाह में अजातशत्रु ने अपने पिता बिम्बिसार को कैद कर लिया, जहां रानी चेलना ने बिम्बिसार की देखरेख की। बाद में जब अजातशत्रु को पता चला कि उसके पिता उसे बहुत चाहतें हैं और वे उसे युवराज नियुक्त कर चुकें हैं, तो अजातशत्रु ने लोहे की डन्डा ले कर बिम्बिसार की बेडियां काटने चला पर बिम्बिसार ने किसी अनिष्ट की आशंका में जहर खा लिया।
बारोक (अंगूर)
बारोक (अंगूर) (अक्सर इसे बार्रोकी भी लिखा जाता है) एक प्रकार का अंगूर है जिससे सफेद फ्रांसीसी शराब बनती है और जिसे मुख्य रूप से दक्षिण पश्चिम फ्रांस के टर्सन क्षेत्र में उगाया जाता है। इससे अखरोट के स्वाद वाली बहुत ज्यादा नशीली शराब बनाई जा सकती है। अंगूर से बनने वाली शराब की पहचान करने वालों को संदेह है कि यह अंगूर शायद फोले ब्लॉन्श (Folle Blanche) (जो "बॉर्देलेजा जूरिया" (Bordeleza zuria) का पर्यायवाचीय है) और सॉविग्नॉन ब्लॉन्क (Sauvignon blanc) का एक संकरण हो सकता है।
हालांकि इस अंगूर का सटीक मूल स्पष्ट नहीं हैं, अंगूर से बनने वाली शराब की पहचान करने वालों का मानना है कि यह फ्रांसीसी सफेद अंगूर फोले ब्लॉन्श और सॉविनन ब्लॉन्क के संकरण से बना है। कभी फ्रांस के पूरे दक्षिण-पश्चिमी हिस्से में इसकी पैदावार की जाती थी, लेकिन आज इसका रोपण मुख्य रूप से लैंड्स विभाग तक ही सीमित रह गया है जिसके तहत टर्सन के शराब क्षेत्र का "विन डेलिमिते दे क्वालिते सुपेरियोर" (Vin délimité de qualité supérieure)(VDQS) शामिल है। 20 वीं सदी में शराब उत्पादकों के बीच भुरभुरे फफूंद के प्रति प्रतिरोधी होने की वजह से बारोक (अंगूर) लोकप्रिय होने लगा और जिसने अंगूर की कई किस्मों को काफी नुकसान भी पहुंचाया. हालांकि, 1980 के दशक तक अंगूर विलुप्त होने के कगार पर खड़ा था क्योंकि लैंड्स में अंगूर के बाग खत्म किए जाने लगे थे और उनके स्थान पर दमीन को अन्य कृषि और विकास के कार्य के लिए परिवर्तित किया जाने लगा था।
शराब इतिहासकार और विशेषज्ञ जैन्सिस रॉबिन्सन ने लिखा है कि इयूजेनी-लेस-बैंस में मिशेलिन से अनुमोदित तीन सितारा रेस्तरां "लेस प्रेस देयूजेनी" (Les Prés d'Eugénie) के मालिक खानसामा मिशेल गेरार्ड की कोशिशों की वजह से बारोक अंगूर को विलुप्त होने से बचाया जा सका था। टर्सन में गेरार्ड ने अपनी और पत्नी के मालिकाना वाली शराब रियासत में बारोक (अंगूर) पर आधारित खुशबूदार अत्यधिक नशीली विभिन्न प्रकार की शराब के उत्पादन में रुचि को पुनर्जीवित किया और आलोचकों ने जिसे दिलचस्प करार दिया.
यह अंगूर फ्रांस के दक्षिण-पश्चिम में टर्सन के शराब क्षेत्र की खासियत है, क्योंकि दुनिया के किसी अन्य हिस्से में बहुत कम ही इसका रोपण किया जाता है।
बारोक (अंगूर) बेहद ही नशीली शराब बनाता है जिसमें अल्कोहल का स्तर और वजन काबिले गौर होता है। इसमें सॉविग्नॉन ब्लॉन्क (Sauvignon blanc) की तरह सुगंध की विशेषताएं होती हैं।
वर्षों से बारोक (अंगूर) के कई पर्यायवाची हैं जिनमें बाराके (Barake), बारोका (Baroca), बारोक (Baroke), बारोक (Barroque), ब्लॉन्क बॉर्देलेस (Blanc Bordelais), बॉर्देलेस (Bordelais), बॉर्देलेस ब्लॉन्क (Bordelais Blanc), बॉर्देलेजा जूरिया (Bordeleza zuria), बोदेल्स (Boudales), बोर्देल्स (Bourdales), क्लावेरी ब्लॉन्क (Claverie Blanc), एस्क्रिपेत फोले (Escripet folle), मस्काडेले डे नेट्स (Muscadelle de Nates, पेतित बॉर्देलेस (Petit Bordelais) प्लांट बॉर्देलेस (Plant Bordelais) और सेबल ब्लॉन्क (Sable blanc) शामिल हैं।
सेलोफेन
सेलोफेन या सिलोफ़न (Cellophane) पुनर्जीवित सेलूलोज़ से बना एक पतला और पारदर्शी पत्र है। हवा, तेल, ग्रीस और जीवाणुओं के विरुद्ध इसकी निम्न पारगम्यता इसे खाद्य संवेष्ठन (फूड पैकेजिंग) के लिए एक उपयुक्त सामग्री बनाती है। सेलोफेन कई देशों में इनोविया फिल्म्स लिमिटेड, कम्ब्रिया, ब्रिटेन का एक पंजीकृत व्यापार चिह्न है।
लकड़ी, कपास, सन आदि स्रोतों से प्राप्त सेलूलोज़ को क्षार और कार्बन डाइसल्फ़ाइड में घोल कर विस्कोस नामक विलयन प्राप्त किया जाता है, जिसे तनु सल्फ्यूरिक अम्ल और सोडियम सल्फेट के ऊष्मक (बाथ) से एक पतली झिर्री के माध्यम से गुजाता जाता है, इस प्रक्रिया में विस्कोस पुन: सेलूलोज़ में परिवर्तित हो जाता है। इस प्रकार प्राप्त सेलूलोज़ की झिल्ली को अन्य कई ऊष्मकों से गुजारा जाता है, जिनमें से एक में गंधक (सल्फर) हटाया जाता है, दूसरे में झिल्ली (फिल्म) को विरंजित किया जाता है और एक अन्य ऊष्मक में झिल्ली को भंगुर हो कर टूटने से बचाने के लिए इसमें ग्लिसरीन मिलाई जाती है।
इसी तरह की एक अन्य प्रक्रिया में झिर्री के बजाय एक छिद्र से विस्कोस को गुजार कर रेयान नामक तंतु प्राप्त किया जाता है। रासायनिक रूप से, सेलोफेन रेयान और सेलूलोज़ सभी ग्लूकोज के बहुलक (पॉलिमर) हैं और इनमें रासायनिक तत्व कार्बन, हाइड्रोजन और ऑक्सीजन शामिल होते हैं।
आईना (1977 फ़िल्म)
आईना 1977 में के बालाचंदर द्वारा निर्मित हिन्दी फिल्म है जिसकी मुमताज़ प्रमुख अभिनेत्री थी। यह के बालाचंदर द्वारा निर्मित कमल हासन, प्रमीला व शिवकुमार अभिनित तमिल फ़िल्म "अरंगेट्रम" (1973) का हिन्दी रूपांतर है। इसमें एक ब्राह्मण लड़की को अपने परिवार के लिए वेश्यावृत्ती अपनानी पड़ती है। वर्ष 2007 में इसे फ़िल्म "लागा चुनरी में दाग" के रूप में पुनर्निर्मित किया गया जिसमे प्रमुख अभिनेत्री रानी मुखर्जी ने मुमताज़ का पात्र निभाया और अन्त सुखद है। यह फ़िल्म मुमताज़ की आखिरी से दूसरी फ़िल्म है जो "आंधियाँ" (1990) से पहले जारी हुई।
हिन्दू ब्राह्मण राम शास्त्री, भारत के एक छोटे से गांव में रहते हैं। उनके परिवार में, सावित्री, पाँच बेटियां और तीन बेटे शामिल हैं। राम प्रार्थनाएं और अंतिम संस्कार करता है और इन्हीं कम कमाई के माध्यम से ही पूरा घर जीवित रहता है। सबसे बड़ी शालिनी नाम से एक बेटी है, जो चुपचाप गांव मुखिया, जगन्नाथ के पुत्र अशोक जे राव के साथ प्यार में पड़ती है। क्योंकि राव खानदान शास्त्री की तुलना में नीची जाति के हैं, अशोक को उसके पिता ने बताया कि वह शालिनी से शादी नहीं कर सकता है। एक दिन, अपने पिता के साथ एक बहस के बाद, वह सेना में शामिल होने के लिए चल देता है। कुछ हफ्ते बाद जगन्नाथ ने एक टेलीग्राम प्राप्त किया कि अशोक अब नहीं रहा। चूँकि राम अधिक कार्य पाने में असमर्थ है, सावित्री पूरे परिवार को जहर देने का प्रयास करती है, लेकिन शालिनी उसे समय पर रोक देती है। उसे नौकरी मिलती है और परिवार को अपने पैरों पर ख़ड़े होने में मदद मिलती है। उसका भाई, गौतम, डॉक्टर बनना चाहता है, इसलिए वह उसकी पढ़ाई की व्यवस्था करती है, जबकि उसकी बहन, पूर्णना, गायिका बनना चाहती है और एक संगीत शिक्षक की व्यवस्था की जाती है। तब शालिनी अपने गांव से पूना यात्रा करती है ताकि वह अपने भाई के मेडिकल कॉलेज में प्रवेश कर सके। शालीनी को एक बड़ी वेतन वृद्धि के लिए प्रस्ताव मिलता है यदि वह राजधानी दिल्ली में चली जाए। वहाँ से वो बहुत पैसा भेजती है ताकि उसके पिता को काम नहीं करना पड़े, और उसके भाई बहन अपने संबंधित अध्ययनों को पूरा कर सकते हैं। तब शालिनी की बहन, गिरजा, एक जवान आदमी, राजू से मिलती है, और दोनों प्यार में पड़ते हैं। गौतम, अब एक डॉक्टर, तहसीलदार की बेटी उषा से प्यार करता है, और उससे शादी करना चाहता है। शालिनी दोनों विवाहों में भाग लेने के लिए घर लौट आती है। विवाह बड़ी धूमधाम और समारोह के साथ होता है और हर कोई शालिनी की प्रशंसा करता है, उसके प्रयासों के बिना, परिवार निराशाजनक होता। अंत में, वह अपने परिवार द्वारा अस्वीकार कर दी गई और उसने वित्तीय सहायता के लिए जो भी किया वह उसके प्रयासों की सराहना नहीं करता। और जब हर किसी ने उसे त्याग दिया, अशोक ने उसे स्वीकार कर लिया और उसके पिता और शालिनी की मां के आशीर्वाद से शादी की।
अमर नाग
अमर नाग भारतीय स्वतंत्रता संग्राम के एक क्रांतिकारी थे। उनका जन्म बर्मा में हुआ था। उनका झुकाव साम्यवाद की तरफ था।
आकरनार तारा
आकरनार, जिसका बायर नाम "अल्फ़ा ऍरिडानी" (α Eridani या α Eri) है, स्रोतास्विनी तारामंडल का सब से रोशन तारा है। यह पृथ्वी से दिखने वाले तारों में से नौवा सब से रोशन तारा भी है। आकरनार बहुत गरम है और इसलिए इसका रंग नीला है। हालाँकि यह सूरज की ही तरह का एक मुख्य अनुक्रम तारा है, फिर भी इसकी चमक सूरज से 3,000 गुना है। तारों के श्रेणीकरण के हिसाब से इसे B3 की श्रेणी दी जाती है। यह पृथ्वी से 144 प्रकाश-वर्षों की दूरी पर है।
आकरनार की एक सिफ़्त यह है की यह तारा बहुत तेज़ी से घूर्णन कर रहा है (यानि अपने अक्ष पर घूम रहा है) के इसका गोल आकार पिचक गया है और इसके मध्यरेखा की चौड़ाई इसके अक्ष की लम्बाई से 56% ज़्यादा है। पूरी आकाशगंगा में जितने तारों का अध्ययन हुआ है यह उन सारों में से सब से सबसे पिचका हुआ तारा है।
आकरनार को अंग्रेज़ी में "Achernar" लिखा जाता है। इसका मूल अरबी भाषा का "आख़िर अन​-नहर" () है, जिसका अर्थ है "नहर के आख़िर वाला"। ध्यान रहे के जिस तारामंडल में यह स्थित है उसके संस्कृत नाम ("स्रोतास्विनी") और यूनानी नाम ("इरिडनस") दोनों का अर्थ "नहर", "नदी" या "प्रवाह" होता है और आकरनार तारा ठीक इसके अंत में स्थित है।
आकरनार का सतही तापमान 14,510 कैल्विन है, जो बहुत ही गरम है। इसी कारण से यह नीले रंग में दमकता है। इसका द्रव्यमान (मास) सूरज के द्रव्यमान का लगभग 7 गुना है और इसका व्यास (डायामीटर) सौर व्यास का लगभग 10 गुना है। इसकी वर्तमान उम्र 10 से 50 करोड़ साल के बीच अनुमानित की जाती है।
लायरा तारामंडल
लायरा एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसका मुख्य तारा अभिजीत है जो रात्री के आसमान का पाँचवा सब से रोशन तारा है।
अंग्रेज़ी में लायरा तारामंडल को "लायरा कॉन्स्टॅलेशन" (Lyra constellation) कहा जाता है। यूनानी भाषा में "लायरा" (λύρα) शब्द "हार्प" (संगीत वाद्य) के लिए प्रयोग होता है।
लायरा तारामंडल में बायर नाम वाले 25 तारे हैं, जिसमें से 9 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के सबसे रोशन तारे इस प्रकार हैं -
अभिजित तारा
अभिजित या वेगा (Vega), जिसका बायर नाम "अल्फ़ा लायरे" (α Lyrae या α Lyr) है, लायरा तारामंडल का सब से रोशन तारा है। यह पृथ्वी से दिखने वाले तारों में से पाँचवा सब से रोशन तारा भी है। अभिजित पृथ्वी से 25 प्रकाश वर्ष की दूरी पर है। खगोलशास्त्री हज़ारों सालों से अभिजित का अध्ययन करते आए हैं और कभी-कभी कहा जाता है के यह "सूरज के बाद शायद आसमान में सब से महत्त्वपूर्ण तारा है"।
अभिजित आसमान में घूम रहा है - सन् 12,000 ईसा पूर्व में यह उत्तर ध्रुव का तारा था (यानि हमेशा ठीक उत्तर की ओर होता था)। यह वहां से हिल चुका है लेकिन सन् 13,727 ईस्वी में यह फिर से उत्तर ध्रुव का तारा बन जाएगा।
अभिजित की उम्र केवल 45 करोड़ वर्ष है। हमारे सूरज की उम्र इस से दस गुना ज़्यादा है। इसका द्रव्यमान (मास) सूरज के द्रव्यमान का लगभग 2.1 गुना है और इसका व्यास (डायामीटर) सौर व्यास का लगभग 2.26 गुना है। इसमें नाभिकीय संलयन (न्यूक्लीयर फ्यूज़न) इतनी फ़ुर्ती से चल रहा है के अभिजित अपना हाइड्रोजन इंधन बहुत तेज़ी से ख़त्म कर रहा है और इसका पूरा जीवनकाल पृथ्वी के सूरज के जीवनकाल का दसवा ही होगा। अभिजित अपने पूरे जीवनकाल का लगभग आधा समय व्यतीत कर चुका है। श्रेणीकरण के हिसाब से यह एक A0V श्रेणी का तारा है, यानि एक नीला-से रंग का मुख्य अनुक्रम तारा है।
अभिजित बहुत तेज़ी से घूर्णन कर रहा है (यानि अपने अक्ष पर घूम रहा है)। घूर्णन की यह 274 किलोमीटर प्रति सैकिंड की रफ़्तार इतनी तेज़ है के यदि यह थोड़ी सी अधिक तेज़ होती तो यह तारा टूटकर बिखरना शुरू हो जाता। इतने तेज़ घूर्णन से यह थोड़ा-सा पिचक भी गया है - इसकी चौड़ाई इसकी लम्बाई से 23% ज़्यादा है।
अभिजित से आने वाले अवरक्त विकिरण (इन्फ़्रारॅड रेडियेशन) को परखने से ज्ञात हुआ है के इस तारे के इर्द-गिर्द एक मलबे का चक्र परिक्रमा कर रहा है जो सौर मंडल के बाहरी इलाक़ों में सूरज की परिक्रमा करते हुए काइपर घेरे जैसा है। वैज्ञानिक मानते हैं के यह धूल-ग़ुबार अभिजित के पास खगोलीय वस्तुओं के आपसी टकराव से पैदा हुआ है।
अध्ययन से यह भी ज्ञात हुआ है के एक बृहस्पति जैसा गैस दानव ग्रह भी शायद अभिजित की परिक्रमा कर रहा है।
राजन्य तारा
राजन्य या राइजॅल, जिसका बायर नाम "बेटा ओरायोनिस" (β Orionis या β Ori) है, कालपुरुष तारामंडल का सब से रोशन तारा है। यह पृथ्वी से दिखने वाले तारों में से छठा सब से रोशन तारा भी है। इसकी चमक (या सापेक्ष कान्तिमान) 0.18 मैग्निट्यूड पर मापी गयी है। यह पृथ्वी से 700-900 प्रकाश वर्ष की दूरी पर है। राजन्य एक नीला महादानव तारा है जो हमारे सूरज के द्रव्यमान से 17 गुना द्रव्यमान (मास) है। इसकी अंदरूनी चमक (या निरपेक्ष कान्तिमान) हमारे सूरज की चमक की 85,000 गुना है।
राजन्य को अंग्रेज़ी में "राइजॅल" (Rigel) कहते है, जो अरबी भाषा के मूल नाम "रिज्ल अल-जब्बार" (رجل الجبار) से आया है, जिसका अर्थ है "भीमकाय आदमी का बायाँ पाऊँ"।
वैज्ञानिकों को सन् 1831 में पता चला के राजन्य एक दोहरा तारा है, जिनके नाम "राजन्य ए" (Rigel A) और "राजन्य बी" (Rigel B) रखे गए। इन दोनों में 2,200 खगोलीय इकाइयों की दूरी है और, जहाँ तक ज्ञात है इन दोनों का आपस का गुरुत्वाकर्षक सम्बन्ध बहुत कमज़ोर है या है ही नहीं। "राजन्य बी" की रोशनी "राजन्य ए" से इतनी ज़्यादा फीकी है के मामूली दूरबीनों से यह अलग नज़र ही नहीं आता। बाद में यह भी ज्ञात हुआ के वास्तव में "राजन्य बी" स्वयं एक द्वितारा है जिसके दोनों तारे अपने द्रव्यमान केन्द्र के इर्द-गिर्द हर 9.8 दिनों में एक परिक्रमा पूरी कर लेते हैं। इन दोनों की श्रेणी B9V है और दोनों मुख्य अनुक्रम तारे हैं (यानि बौने तारे हैं)। इनमें से बड़ा वाला तारा सूरज का 2.5 गुना द्रव्यमान रखता है और दूसरा वाला 1.9 गुना द्रव्यमान रखता है।
गनकॉटन
गनकॉटन एक प्रकार का विस्फोटक है जो सैलूलोज़ का नाइट्रेट एस्टर है और रुई या सैलूलोज को सांद्र नाइट्रिक और सांद्र सल्फ्यूरिक अम्लों के मिश्रण के साथ उपचारित करने से प्राप्त होता है। देखने में यह बिल्कुल रुई सा लगता है और रुई सा ही सफेद, गंधहीन और स्वादहीन ठोस होता है। जल, ऐल्कोहल, ईथर और ग्लेशियल ऐसीटिक अम्ल (glacial acetic acid) में यह अविलेय होता है, पर ऐसीटोन, ऐल्किल ऐसीटेट और नाइट्रो-बेंज़ीन में घुल जाता है। गनकॉटन में नाइट्रोजन की मात्रा लगभग 14.14% रहनी चाहिए यदि नाइट्रोजन की प्रति शत मात्रा कम हो तो ईथर-ऐल्कोहल में घुलकर कोलोडियम बनता है।
गनकाटन बड़ी तीव्रता से जलता है। यह प्रस्फोटन से ही विस्फुटित होता है। प्रस्फोटन के लिए मरकरी फल्मिनेट प्रयुक्त होता है। संपीडन से विस्फोटन के लिए टारपीडो और कारतूस में प्रयुक्त होता है। पाइरॉक्सीलीन के साथ मिलकर यह धूम्रहीन चूर्ण बनाता है, जिसमें विस्फोटनतरंग का वेग बहुत मंद हो जाता है। प्रणोदक के लिये अधिक सुविधाजनक होता है। बंदूक और तोपों में इसका प्रयोग व्यापक रूप से होता है। यदि गनकॉटन को नाइट्रोग्लिसरीन के साथ ऐसीटोन के सहारे मिलाया जाए तो ऐसे मिश्रण को कॉर्डाइट कहते हैं। यह बहुत महत्व का विस्फोटक है। नाइट्रो-ग्लिसरीन को कोलोडियन के साथ मिलाने से भी बिना ऐसीटोन की सहायता से कॉर्डाइट प्राप्त हो सकता है।  इसका आविष्कार 1846 में स्विटज़रलैंड के एक जर्मन वैज्ञानिक सी. एफ. शायन बीन ने किया था। रुई को अम्लों के मिश्रण में डुबोकर निचोड़ और सुखा लिया जाता है फिर उसे सारे अम्ल और अशुद्धियों से परिशुद्ध करने के निमित्त पानी में उबाला जाता है। इस प्रकार परिशुद्ध रुई की लुगदी बनाकर फिर धोया जाता है और गीली अवस्था में ही उसकी छोटी छोटी ईटें बना ली जाती हैं।
सूखा गनकाटन बड़ी तेजी से हिस की आवाज करता जलता है। यदि उसपर हथौड़े से चोट की जाय तो विस्फोट करेगा। गनकाटन की विस्फोटक गति तीन मील प्रति सेकेंड है इस कारण इसका प्रयोग बंदूक या तोप में नहीं किया जाता। उसमें अनेक धूमरहित चूर्ण मिश्रित किया जाता है। इसका प्रयोग प्लास्टिक बनाने में भी होता है।
गर्ग
गर्ग नाम के अनेक आचार्य हो गए हैं। आयुर्वेद, वास्तुशास्त्र आदि विभिन्न विद्याओं के आचार्य गर्ग एक ही व्यक्ति हैं, ऐसे नहीं कहा जा सकता। इनके काल भी भिन्न-भिन्न हैं। आयुर्वेदशास्त्रज्ञ गर्ग के विषय में आयुर्वेद का इतिहास द्रष्टव्य है।ये कृष्ण जी के कुल गुरु थे तथा ब्रम्हा जी के पुत्र थे कृष्ण तथा बलराम का नाम करण इन्होंने ही किया था
मास्टर अमीर चंद
मास्टर अमीर चंद (१८६९ - ८ मई १९१५) भारत की स्वतंत्रता-संग्राम के क्रांतिकारी थे।
अमीर चंद का जन्म 1869 में हैदराबाद की विधानसभा के सेक्रेटरी के घर हुआ था। उनके मन में देश भक्ति की मान्यता इतनी प्रबल थी कि स्वदेशी आंदोलन के दौरान हैदराबाद के बाजार में उन्होंने स्वदेशी स्टोर खोला जहां वह देशभक्तों की तस्वीरें तथा क्रांतिकारी साहित्य बेचते थे। 1919 में दिल्ली में भी स्वदेशी प्रदर्शनी लगाई। 1912 में दिल्ली में उस समय के वायसरोय लार्ड हार्डिग पर बम फेंकने की घटना में सक्रिय भूमिका निभाई। 1914 में उन्हें गिरफ्तार कर लिया गया। 1915 में उन्हें तीन साथियों (अवध बिहारी, बाल मुकुंद, बसन्त कुमार बिस्वास) के साथ दिल्ली केंद्रीय जेल में फांसी दे दी गई।
अमीर चंद (मेजर जनरल)
मेजर जनरल अमीर चंद (1889 to 1970) भारत के वैद्य (फिजिशियन) एवं चिकित्साशास्त्र के अध्यापक थे। इनका नाम भारत मेे विखयात है ,
बदलते रिश्ते (1978 फ़िल्म)
बदलते रिश्ते, 1978 में रघुनाथ झालानी द्वारा निर्देशित एक हिन्दी फिल्म है। पारिवारिक रिश्तों पर आधारित इस फिल्म के मुख्य कलाकार जितेन्द्र, ऋषि कपूर व रीना रॉय हैं। असरानी व ए के हंगल सहायक भूमिकाओं में है, और फिल्म के संगीतकार लक्ष्मीकांत-प्यारेलाल हैं।
सावित्री (रीना रॉय) एक संगीत शिक्षिका है जो बच्चों को संगीत सिखाती है। वह अपनी माँ (दीना पाठक) व रंगाई ठेकेदार भाई चंदर (असरानी) के साथ रहती है। एक दिन वह मनोहर धनी (ऋषि कपूर) से मिलती है और दोनों में प्रेम हो जाता है। इधर सागर सिंह (जितेन्द्र) नामक व्यापारी अमेरिका से लौटता है। उसकी बहन सावित्री से संगीत सीखती है, जिसका गाना सुन कर सागर उस पर मोहित हो जाता है।
एक दिन चंदर का एक मित्र अपने ज्योतिषी पिता प्रोफ़ेसर (ए के हंगल) के साथ आता है। प्रोफ़ेसर चंदर को आनेवाले अच्छे समय, उसकी माँ के कठिन समय के बारे में बताता है, परन्तु सावित्री के विषय में कुछ भी बताना, टाल जाता हैं। चंदर से पुरानी मित्रता के कारण सागर उसकी मदद करने के साथ उसकी बहन से विवाह करना चाहता है। इस बीच सागर सावित्री को एक चिट्ठी भेजता है जिसे पढ़ वह भभक उठती है। सागर की भाभी उससे विवाह करने की सागर का विचार बताती है। सागर का परिवार सावित्री के घर उसके सावित्री से विवाह का प्रस्ताव भेजता है जिसे सावित्री की माँ स्वीकार कर लेती है। सावित्री इस विवाह प्रस्ताव को नकार देती है। इस बीच चंदर एक दुर्घटना में घायल हो जाता है और अस्पताल में भर्ती होता है। अपनी बीमार माँ की बात को मान कर सावित्री, सागर से विवाह कर लेती है जिसमे उसकी सहेली प्रोफ़ेसर की बात उसे बताती है।
सावित्री सागर को प्रोफ़ेसर की बात बताने पर भी वह उससे विवाह करता है। इधर सावित्री सारी बात मनोहर को पत्र में बताती है। कुछ दिन बात मनोहर चंदर के विवाह में सावित्री से मिल प्रोफ़ेसर के बात की आड़ में सागर को मारने की बात बताता है जिसपर वह मनोहर से द्वेष करने लगती है। कुछ दिनों में मनोहर सागर से मित्रता किए घर आने पर सावित्री उसे निकाल देती है। सावित्री सागर को मनोहर के विचार बताने पर वह मनोहर से लड़ पड़ता है। मनोहर तमंचे से सागर पर गोली चलाने पर सावित्री उसे बचाए मनोहर को वहां से जाने कहती है। बाद में चंदर अपनी पत्नी को समझाता है के सागर के प्रति सावित्री के प्रेम के लिए मनोहर ने अपने रिश्ते बदले।
सरकाली पर्वत
सरकाली पर्वत, इथियोपिया में स्थित एक (ज्वालामुखीय?) पर्वत है।
खरसुलिया
खरसुलिया (Kharsuliya) उत्तर प्रदेश के एटा जिले के अलीगंज विकास प्रखंड का एक गाँव है | यह अलीगंज और सराय अगहत मार्ग के मध्य स्थित है | इस गाँव में राजपूत जातियों का बाहुल्य है | यहाँ के वर्तमान ग्राम प्रधान श्रीमती सुसुमलता देवी है |
खरसुलिया ग्राम पंचायत के अंतर्गत आने वाले गाँव: १. नगला खेडा  २. नगला आलम  ३. नगला सिमरा  ४. नगला विष्णु  ५. नगला गढा  ६. गढ़ी  ७. मढैया ये गाँव एटा से लगभग 65 किमी पूर्व की ओर, फर्रुखाबाद से लगभग 45 किमी पश्चिम की ओर, तथा मैनपुरी से लगभग 35 किमी उत्तर की ओर है | साथ ही खरसुलिया में शाखा डाकघर भी है, जिसका पिन कोड २०७२५० है | ये गाँव जनसंख्या की द्रष्टि से जनपदों में प्रमुख है |
गाँव के दक्षिणी छोर पर विशाल हरित चारागाह (वन) है |
पडोसी गाँव:
१. नया गाँव  २. दादूपुर  ३. सराय अगहत  ४. कलुयाटील पुर  ५. अकबरपुर  ६. सिकंदरपुर  ७. तम्रौरा  ८. अलीपुर
चांदामेटा-बुटारिया
चांदामेटा-बुटारिया (Chandameta-Butaria) भारत के मध्य प्रदेश राज्य के छिंदवाड़ा ज़िले में स्थित एक नगरपंचायत है।
सन् 2011 की भारत की जनगणना के अनुसार यहाँ की जनसंख्या 16,497 थी, जिसमें से 8,358 पुरुष और 8,139 महिलाएँ थीं। चांदामेटा-बुटरिया का साक्षरता दर 83.80% था, जो राज्य औसत 69.32% से अधिक था। पुरुष साक्षतरा दर 89.63% और महिला साक्षरता दर 77.83% था। जनसंख्या का 11.71% 6 साल से कम उम्र के हैं। यहाँ संगठनात्मक संस्कृति को पश्चिमी कोयला फील्ड्स लिमिटेड द्वारा बढ़ावा दिया गया जो देश के कई हिस्सों के लोगों द्वारा परोसा गया था जो यहाँ बसे, एक मिश्रित संस्कृति बनाते हैं। फ्लावेरवेल स्कूल यहां स्थित है। यह शहर पहाड़ियों के बीच स्थित है सबसे बड़ा स्कूल सरकार है।
इस क्षेत्र में आने के लिए स्थान शामिल हैं:
अस्सी घाट
अस्सी घाट, असीघाट अथवा केवल अस्सी, प्राचीन नगरी काशी का एक घाट है। यह गंगा के बायें तट पर उत्तर से दक्षिण फैली घाटों की शृंखला में सबसे दक्षिण की ओर अंतिम घाट है | इसके पास कई मंदिर ओर अखाड़े हैं | असीघाट के दक्षिण में जगन्नाथ मंदिर है जहाँ प्रतिवर्ष मेला लगता है |
इसका नामकरण असी नामक प्राचीन नदी (अब अस्सी नाला) के गंगा के साथ संगम के स्थल होने के कारण हुआ है। पौराणिक कथा है की युद्ध में विजय प्राप्त करने के बाद दुर्गा माता ने दुर्गाकुंड के तट पर विश्राम किया था ओर यहीं अपनी असि (तलवार) छोड़ दी थी जिस के गिरने से असी नदी उत्पन्न हुई | असी और गंगा का संगम विशेष रूप से पवित्र माना जाता है |यहाँ प्राचिन काशी खंडोक्त संगमेश्वर महादेव का मंदिर है ।अस्सी घाट काशी के पांच तीर्थों में से यह एक है |
इसके पास ही नानकपंथियों का एक अखाड़ा है ओर समीप ही शिवजी का एक मंदिर है | असी संगम घाट का जिर्णोध्धार कर आधुनिक सजावट एवं पर्यटन के अनुरूप बना दिया गया है। यहाँ पर्यटक सायं काल गंगा आरती का आनंद लेते है। नवीन रास्ता नगवा से होकर सीधे लंका को जोड़ती है। सायं काल यहाँ से सम्पूर्ण काशी के घाटों का अवलोकन किया जा सकता है। विदेशी पर्यटक यहाँ विषेश रूप से इस स्थान को काफी पसन्द करते है,कारण यहाँ का वातावरण काशी के सांसकृत विरासत के साथ सस्ते होटल विद्यमान हैं।वर्तमान में मेरे सहपाठी प्रमोद जी मिश्र का "सुबह ए बनारस" कार्यक्रम से असी घाट में अद्वितिय सुन्दर वातावरण का निर्माण हुआ है। सायं संध्या आरती ऐवं सुबह योगाभ्यास के माध्यम से ऐक मनमोहक वातावरण का निर्माण होता है,साथ आप गंगा आरती का भी आनंद ले सकते हैं ।
ब्रह्मा तारामंडल
ब्रह्मा या ऑराइगा (अंग्रेज़ी: Auriga) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इस तारामंडल का सब से रोशन तारा ब्रह्मह्रदय (अग्रेज़ी: Capella, कपॅल्ला) है। पुरानी यूनानी खगोलशास्त्रिय पुस्तकों में इसे अक्सर एक रथ चला रहे व्यक्ति के रूप में दर्शाया जाता था जिसने अपने कंधे पर एक बकरी पकड़ी हुई है और जिसकी गोद में दो और छोटी बकरियाँ खड़ी हैं।
ब्रह्मा तारामंडल में आठ मुख्य तारे हैं, हालांकि वैसे इसमें 65 तारों को बायर नाम दिए जा चुके हैं। इनमें से 6 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे इस प्रकार हैं -
गरुड़ तारामंडल
गरुड़ या अक्विला (अंग्रेज़ी: Aquila) एक तारामंडल है। पुरानी यूनानी खगोलशास्त्रिय पुस्तकों में इसे अक्सर एक चील के रूप में दर्शाया जाता था। इसका सब से रोशन तारा श्रवण है, जिसे अंग्रेजी में "ऐल्टेयर" (Altair) कहते हैं।
गरुड़ तारामंडल में आठ मुख्य तारे हैं, हालांकि वैसे इसमें 65 तारों को बायर नाम दिए जा चुके हैं। इनमें से 7 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे इस प्रकार हैं -
शालिनी ताई मोघे
श्रीमती शालिनी ताई मोघे (१९१२ - ३० जून २०११) शिक्षाविद एवं समाजसेविका थीं। वे शिक्षा में हिंदी मांटेसरी की जननी एवं प्रसिद्ध गांधीवादी विचारक थीं। १९६८ मे भारत सरकार ने उन्हें पद्मश्री से सम्मानित किया था। सामाजिक गतिविधियों में तत्पर रहने वाली मोघे की देखरेख में शहर में 12 विभिन्न सामाजिक संस्थाओं संचालित हो रही थीं। वे इन्दौर के बाल निकेतन संघ की संस्थापिका थीं।
शालिनी ताई ने भारत के विभाजन से पहले कराची से मॉन्टेसरी डिप्लोमा किया था और वहां उन्हें विख्यात शिक्षाविद मारिया मॉन्टेसरी से प्रशिक्षण लेने का मौका मिला था। लौटने के बाद उन्होंने इंदौर में मॉन्टेसरी अध्यापक प्रशिक्षण केन्द्र खोला था। वह प्रदेश की पहली मॉन्टेसरी प्रशिक्षित अध्यापिका थीं । बाद में उन्होंने बाल निकेतन संघ की स्थापना की जो आदर्श स्कूल के रूप में ख्यात हुआ।
शालिनी ताई मोघे एकीकृत बाल बाल विकास योजना (आईसीडीएस) से जुड़ीं और झाबुआ निमाड़ के गांवों में बच्चों की शिक्षा के लिए बहुत काम किया। आंगनवाडि़यों, बालवाडि़यों के जरिए गरीब वर्ग के बच्चों और महिलाओं के विकास के लिए जीवन भर जुटी रहीं। उन्हें भारत सरकार ने पद्मश्री से भी नवाजा था। २०११ में उनका निधन हुआ।
ताई ने घर और बाहर के कामों में संतुलन बना रखा था। वे महात्मा गांधी और विनोबा भावे से प्रभावित थीं, इसलिए हमेशा सादगी पर जोर देती थीं और अपने विद्यार्थियों को भी यही सिखाती थीं। ताई बच्चों को केवल किताबी शिक्षा देने के पक्ष में नहीं थीं। वह ग्रामीण जनजीवन से परिचित करवाने के लिए स्कूल ट्रिप आसपास के गांवों में ले जाती थीं। वे मूल्य आधारित शिक्षा की पक्षधर थीं इसलिए सारा जोर शिक्षा के साथ संस्कारों पर रहता था।
इन्दौर शहर की विभिन्न हस्तियों में शालिनी मोघे का अपना एक अलग ही स्थान था। गरीब-आदिवासी महिलाओं और बच्चों के विकास के लिए हमेशा आगे रहने वाली ताई के परिवार में दो लड़के व दो लड़कियां है। सुधीर और विजय मुंबई में रहते हैं, सेवानिवृत इंजीनियर हैं। जबकि दो लड़कियां मीना फड़के और डॉ॰ नीलिमा अदमणे नागपुर में रहती हैं। पति मोटेश्वर मोघे का स्वर्गवास 17 अक्टूबर 2005 में हुआ था। शालिनी मोधे पागनीसपागा में अपने पोते नंदन हर्डिकर के साथ रहती थीं।
ब्रह्महृदय तारा
ब्रह्महृदय या कपॅल्ला, जिसका बायर नाम "अल्फ़ा ऑराइगे" (α Aurigae या α Aur) है, ब्रह्मा तारामंडल का सब से रोशन तारा है। यह पृथ्वी से दिखने वाले सब से रोशन तारों में गिना जाता है। बिना दूरबीन के एक दिखने वाला यह तारा वास्तव में दो द्वितारों का मंडल है, यानि इसमें कुल मिलकर चार तारे हैं जो पृथ्वी से एक ही प्रतीत होते हैं। पहले द्वितारे के दोनों तारे G श्रेणी के दानव तारे हैं और दोनों के व्यास (डायामीटर) सूरज के व्यास के लगभग दस गुना हैं। दुसरे द्वितारे के दोनों तारे छोटे और धुंधले से लाल बौने हैं। ब्रह्महृदय मंडल पृथ्वी से लगभग 42.2 प्रकाश वर्ष की दूरी पर हैं।
ब्रह्महृदय को अंग्रेज़ी में "कपॅल्ला" (Capella) कहते है।
श्रवण तारा
श्रवण या ऐल्टेयर, जिसका बायर नाम "अल्फ़ा अक्विला" (α Aquila या α Aql) है, गरुड़ तारामंडल का सब से रोशन तारा है। यह पृथ्वी से दिखने वाले सब से रोशन तारों में से बारहवाँ सब से रोशन तारा है। यह एक A श्रेणी का मुख्य अनुक्रम तारा है। श्रवण बहुत तेज़ी से घूर्णन करता है (यानि अपने अक्ष पर घूमता है) - इसकी मध्य रेखा पर इसके घूर्णन की रफ़्तार 286 किलोमीटर प्रति सैकिंड है, जिस वजह से इसका गोल अकार ध्रुवों पर पिचक गया है। श्रवण पृथ्वी से लगभग 16.8 प्रकाश वर्ष की दूरी पर हैं।
श्रवण को अंग्रेज़ी में "ऐल्टेयर" (Altair) कहते हैं। यह नाम अरबी भाषा के "" ("अन-नस्र अन-ताईर") वाक्यांश से लिया गया है जिसका मतलब है "उड़ती हुई चील"।
श्रवण का व्यास (डायमीटर) सूरज के व्यास का 1.63 - 2.03 गुना है (यानि इसपर थोड़ा मतभेद है) और इसका द्रव्यमान (मास) सौर द्रव्यमान का 1.79 गुना है। इसकी चमक (यानि निरपेक्ष कान्तिमान) सूरज से 10.6 गुना है।
परिवर्ती तारा
परिवर्ती तारा ऐसे तारे को बोलते हैं जिसकी पृथ्वी तक पहुँचती हुई चमक बदलती रहती हो, यानि उसका सापेक्ष कान्तिमान बदलता रहता हो। इसकी दो वजहें हो सकती हैं -
हान नदी पर चमत्कार
हान नदी पर चमत्कार (हंगुल: 한강의 기적 उच्चारण: हांगान्गीउइ किजिओक) दक्षिण कोरिया के चमत्कारिक उत्थान के लिए प्रयुक्त किया जाने वाला पद है। यह पद हालांकि समूचे दक्षिण कोरिया के लिए प्रयुक्त होता है लेकिन यह विशेषतः, सियोल के लिए प्रयुक्त किया जाता है, जहाँ से होकर हान नदी बहती है। यह चमत्कार मुख्यतः १९५३ से १९९६ के दौरान दक्षिण कोरिया में हुई आश्चर्यजनक प्रगति को दर्शाता है। इस काल के दौरान दक्षिण कोरिया एक अत्यन्त निर्धन और पिछड़े देशों की श्रेणी से निकलकर विश्व के प्रमुख औद्योगिक देशों में सम्मिलित हो गया। इस दौरान दक्षिण कोरिया की निर्यात-समर्थित अर्थव्यवस्था का तीव्र औद्योगिकरण और प्रौद्योगिकीकरण हुआ और जीवन-स्तर में अभूतपूर्व वृद्धि हुई। इसके साथ-साथ नगरीकरण, आधुनिकीकरण और वैश्वीकरण में भी आश्चर्यजनक वृद्धि हुई। इन सबके चलते दक्षिण कोरिया कोरियाई युद्ध की विभीषिका से निकलकर ५० वर्षों के अन्तराल में एक खरब डॉलर वाली अर्थव्यवस्था बन गया।
बेटा सॅफ़ॅई परिवर्ती तारा
बेटा सॅफ़ॅई परिवर्ती तारा ऐसे तारे को कहा जाता है जिसकी सतह पर स्पन्दन (धक-धकी या कंपन) होने की वजह से उसकी चमक में बदलाव आता रहता हो, यानि की वह सतही कंपन की वजह से एक परिवर्ती तारा हो। आम तौर पर ऐसे तारो की चमक (निरपेक्ष कान्तिमान) में हर 0.1 से 0.6 दिनों के अंतराल पर 0.01 से 0.3 मैग्नीट्यूड का फ़र्क़ पड़ता है। बेटा सॅफ़ॅ​ई परिवर्ती तारे सौर द्रव्यमान के 7 से 20 गुना द्रव्यमान (मास) रखने वाले मुख्य अनुक्रम तारे होते हैं।
इस श्रेणी का नाम बेटा सॅफ़ॅ​ई तारे पर पड़ा है जिसकी पृथ्वी से देखी जाने वाली चमक (सापेक्ष कान्तिमान) 4.57 घंटे के अंतराल में +3.16 से +3.27 मैग्नीट्यूड के बीच बदलता रहता है।
अंग्रेज़ी में "बेटा सॅफ़ॅ​ई परिवर्ती तारे" को "बेटा सॅफ़ॅ​ई वेरिएबल स्टार" (Beta Cephei variable star) कहते हैं।
चित्रा तारा
चित्रा या स्पाइका (Spica), जिसका बायर नाम "अल्फ़ा वर्जिनिस" (α Virginis या α Vir) है, कन्या तारामंडल का सब से रोशन तारा है। यह पृथ्वी से दिखने वाले सब से रोशन तारों में से पंद्रहवाँ सब से रोशन तारा है। यह पृथ्वी से लगभग 260 प्रकाश वर्ष की दूरी पर हैं। चित्रा वास्तव में एक द्वितारा है जो पृथ्वी से एक तारे जैसा प्रतीत होता है। इसका मुख्य तारा एक नीला दानव तारा है और छोटा तारा एक मुख्य अनुक्रम तारा है।
चित्रा के दो तारे एक-दूसरे की परिक्रमा हर 4 दिनों में पूरी कर लेते हैं। इन दोनों का ब्यौरा इस तरह है -
चित्रा तारा ब्राज़ील के राष्ट्रीय ध्वज पर दर्शाया गया है और उस देश के 'पारा' नामक राज्य का प्रतीक है।
ग्रेट रिफ़्ट घाटी
महान रिफ़्ट घाटी अथवा ग्रेट रिफ़्ट घाटी (एक भौगोलिक वादी है जो पूर्वी अफ़्रीका और मध्य पूर्व में उत्तर-दक्षिण दिशा में स्थित है। अलग-अलग स्रोत इसकी परिभाषा अलग तरह से करते हैं। कुछ के अनुसार यह उत्तर सीरिया से शुरू होकर लगातार 6,000 किमी तक चलकर पूर्वी अफ़्रीका के मोज़ाम्बीक देश में अंत होती है। साधारण प्रयोग में महान रिफ़्ट घाटी का नाम केवल इसके पूर्वी अफ़्रीका में स्थित हिस्से के लिए इस्तेमाल होता है जो अफ़ार द्रोणी से आरम्भ होकर मोज़ाम्बीक में ख़त्म होता है। यहाँ अफ़्रीकी प्लेट के दो भागों में टूटने से रिफ़्ट का निर्माण हुआ है।
बहुत से वैज्ञानिक मानते हैं के मनुष्य जाति अपने शुरुआती काल में इसी रिफ़्ट घाटी में विकसित हुई। यहाँ आधुनिक मानवों की पूर्वज नस्लों के लाखों वर्ष पुराने अवशेष मिले हैं। इनमें पसिद्ध "लूसी" नाम की 30 लाख पुरानी स्त्री के अवशेष भी शामिल हैं।
"महान दरार घाटी" को अंग्रेज़ी में "ग्रेट रिफ़्ट वैली" (Great Rift Valley) कहते हैं।
औस्ट्रालोपिथेकस अफ़रेन्सिस
औस्ट्रालोपिथेकस अफ़रेन्सिस एक विलुप्त मानवनुमा (होमिनिड) नस्ल थी जो 39 से 29 लाख वर्षों पूर्व जीवित थी। इनका शरीर पतला हुआ करता था और माना जाता है के औ॰ अफ़रेन्सिस दो प्राणी शाखों का पूर्वज थे - आस्ट्रेलोपिथिक्स और होमो (आधुनिक मनुष्य इसी "होमो" शाखा के प्राणी हैं)। औ॰ अफ़रेन्सिस के सब से मशहूर अवशेष एक मादा के मिले हैं जिसे "लूसी' का अनौपचारिक नाम दिया गया है। यह पूर्वी अफ़्रीका की अफ़र द्रोणी में मिले थे, जिस वजह से इस नस्ल का नाम "अफ़रेन्सिस" रखा गया।
मानवनुमा
मानवनुमा या होमिनिड, जिन्हें वनमानुष भी कहते हैं, एक ऐसे प्राणी परिवार का नाम है जिनमें कपि (एप्स) परिवार की वे सारी नस्लें शामिल हैं जो मनुष्य हों या मनुष्य जैसी हों। इनमें मनुष्य, चिम्पान्ज़ी, गोरिल्ला और ओरन्गउटान के वंश (या जॅनॅरा) आते हैं। कुछ ऐसी भी मानवनुमा नस्लें हैं जो विलुप्त हो चुकी हैं, जैसे की आस्ट्रेलोपिथिक्स।
"मानवनुमा" को अंग्रेज़ी में "होमिनिड" (hominid) कहते हैं।
फ़ारालोन प्लेट
फ़ारालोन प्लेट एक प्राचीन भौगोलिक प्लेट था जो उत्तर अमेरिकी प्लेट की पश्चिमी सीमा से टकराकर उसके नीचे धंसने लगा। इसका मध्य भाग तो पूरा उत्तर अमेरिकी प्लेट के नीचे दब चुका है और अब इसके सिर्फ़ तीन अंश बचे हैं - हुआन दे फ़ूका प्लेट, कोकोस प्लेट और नाज़का प्लेट। नीचे दबी हुए प्लेट का एक बड़ा टुकड़ा पूर्वी उत्तर अमेरिका के नीचे बहुत गहराई पर स्थित है।